Document ID: 32007D0138

SKLEP SVETA
z dne 22. februarja 2007
o sklenitvi Sporazuma v obliki izmenjave pisem med Evropsko skupnostjo in Republiko Islandijo o trgovinskih preferencialih za kmetijske proizvode na podlagi člena 19 Sporazuma o Evropskem gospodarskem prostoru
(2007/138/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom člena 300(2) Pogodbe,
ob upoštevanju predloga Komisije,
ob upoštevanju naslednjega:
(1)
Člen 19 Sporazuma o Evropskem gospodarskem prostoru (EGP) določa, da se pogodbenice obvezujejo, da si bodo še naprej prizadevale doseči postopno liberalizacijo medsebojne trgovine s kmetijskimi proizvodi.
(2)
Med Evropsko skupnostjo in Republiko Islandijo so v letu 2005 na podlagi člena 19 Sporazuma o evropskem gospodarskem prostoru potekala dvostranska trgovinska pogajanja na področju kmetijstva, ki so bila uspešno zaključena 14. decembra 2006.
(3)
Sporazum v obliki izmenjave pisem bi bilo treba odobriti -
SKLENIL:
Člen 1
Sporazum v obliki izmenjave pisem med Evropsko skupnostjo in Republiko Islandijo o trgovinskih preferencialih za kmetijske proizvode na podlagi člena 19 Sporazuma o Evropskem gospodarskem prostoru se odobri v imenu Skupnosti.
Besedilo Sporazuma v obliki izmenjave pisem je priloženo temu sklepu.
Člen 2
Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v obliki izmenjave pisem v imenu Skupnosti.
V Bruslju, 22. februarja 2007

Labels: 5
3
6
18
15